**บทสรุปสำหรับผู้บริหาร**

รายงานผลการติดตามและประเมินผลแผนพัฒนาท้องถิ่นตามแผนพัฒนาท้องถิ่น (พ.ศ. 2566-2570) ประจำปีงบประมาณ พ.ศ. 2567 ขององค์การบริหารส่วนตำบลบ้านกลับ โดยคณะกรรมการ ติดตาม และประเมินผลแผนพัฒนาท้องถิ่นขององค์การบริหารส่วนตำบลบ้านกลับ ได้ดำเนินการเสร็จเรียบร้อยแล้ว โดยดำเนินการตามกระบวนการ ขั้นตอนต่าง ๆ ตามที่กฎหมาย ระเบียบ หนังสือราชการกำหนดไว้

การประเมินผลแผนพัฒนาท้องถิ่น ประจำปีงบประมาณ พ.ศ. 2567 ทำให้ได้ทราบถึง

จุดอ่อน จุดแข็ง ความต้องการของประชาชน ว่าจะดำเนินการพัฒนาท้องถิ่นอย่างไรในปัจจุบันและอนาคต จาก”วิสัยทัศน์” ที่กำหนดไว้ ผลการประเมินในภาพรวมอยู่ในเกณฑ์การดำเนินการที่ดี จากวิสัยทัศน์ของ องค์การบริหารส่วนตำบลบ้านกลับ กำหนดว่า **“**การคมนาคมสะดวก แหล่งน้ำสมบูรณ์ สืบสานประเพณี สาธารณสุขก้าวหน้า เศรษฐกิจรุ่งเรือง ชุมชนเข้มแข็ง บริหารกิจการบ้านเมืองที่ดี**”** ถือเป็นการกำหนด เป้าหมายในการดำเนินงาน ขององค์การบริหารส่วนตำบลบ้านกลับ นำประเด็นการพัฒนา จังหวัด ยุทธศาสตร์ การพัฒนาขององค์กรปกครอง ส่วนท้องถิ่นในเขตจังหวัด โดยคำนึงถึงการบูรณาการ ยุทธศาสตร์ประเทศ ยุทธศาสตร์การพัฒนาพื้นที่ ยุทธศาสตร์การเสริมสร้างความมั่นคงของชาติ โดยมุ่งเน้น การมีส่วนร่วมของทุก ภาคส่วนสร้างองค์กร ให้เป็นองค์กรธรรมาภิบาล ท้องถิ่นมีความเข้มแข็ง เสริมสร้างรายได้ ให้กับภาค เกษตรกรรม กระตุ้นเศรษฐกิจ เสริมสร้างคุณภาพชีวิตที่ดีให้กับประชาชนให้สอดคล้องกับวิถีชีวิต ขนบธรรม- เนียมประเพณี อันดีงามของ ท้องถิ่นและสิ่งแวดล้อมที่ดี

รายงานผลการติดตามและประเมินผลแผนพัฒนาท้องถิ่นตามแผนพัฒนาท้องถิ่น (พ.ศ. 2566-2570) เฉพาะประจำปีงบประมาณ พ.ศ. 2567 ขององค์การบริหารส่วนตำบลบ้านกลับ สรุปใน ภาพรวม ของประเด็น ยุทธศาสตร์ที่สอดคล้องกับวิสัยทัศน์ที่ได้กำหนดไว้ตามแผนพัฒนาท้องถิ่น ประกอบด้วย

ประเด็นยุทธศาสตร์ จำนวน 5 ยุทธศาสตร์

กลยุทธ์/แนวทางการพัฒนา จำนวน 40 กลยุทธ์

แผนงาน จำนวน 10 แผนงาน

โครงการพัฒนา จำนวน 289 โครงการ

งบประมาณ จำนวน 98,235,000 บาท

|  |  |
| --- | --- |
| **สามารถดำเนินการได้เฉพาะประจำปี พ.ศ. 2567** |  |
| ประเด็นยุทธศาสตร์ จำนวน | 5 ยุทธศาสตร์ |
| กลยุทธ์/แนวทางการพัฒนา จำนวน | 26 กลยุทธ์ |
| แผนงาน จำนวน | 10 แผนงาน |
| โครงการพัฒนา จำนวน | 55 โครงการ |
| งบประมาณ จำนวน | 25,639,400 บาท |

**สรุปผลในภาพรวมได้เป็นดังนี้ ด้านกระบวนการจัดทำแผนพัฒนาท้องถิ่น**

องค์การบริหารส่วนตำบลบ้านกลับ ได้จัดทำแผนพัฒนาท้องถิ่น (พ.ศ. 2566-2570) ตามกระบวนการที่ บัญญัติไว้ในระเบียบกระทรวงมหาดไทยว่าด้วยการจัดทำแผนพัฒนาท้องถิ่น งบประมาณ ที่ปรากฏเฉพาะ ปีงบประมาณ พ.ศ. 2567 ทั้งสิ้น 25,639,400.- บาท

**ด้านประสิทธิภาพการแปลงแผนไปสู่การปฏิบัติ**

ใช้วิธีการเปรียบเทียบโครงการตามแผนพัฒนาท้องถิ่นกับโครงการในแผนดำเนินงานประจำปี โดยใช้วิธีแจงนับ โดยในภาพรวมมีการนำโครงการจากแผนพัฒนาท้องถิ่น (เฉพาะปี 2567 ) ไปดำเนินการ คิดเป็นร้อยละ 24.21 สามารถจำแนกตามยุทธศาสตร์การพัฒนาได้ดังนี้

ยุทธศาสตร์ที่ 1 ยุทธศาสตร์การพัฒนาด้านโครงสร้างพื้นฐาน มีจำนวน 192 โครงการดำเนินการแล้วเสร็จ จำนวน 24 โครงการ คิดเป็นร้อยละ 12.5

ยุทธศาสตร์ที่ 2 ยุทธศาสตร์การพัฒนาส่งเสริมด้านการศึกษา กีฬานันทนาการ และสาธารณสุข

มีจำนวน 48 โครงการ ดำเนินการแล้วเสร็จ จำนวน 19 โครงการ คิดเป็นร้อยละ 39.58

ยุทธศาสตร์ที่ 3 ยุทธศาสตร์การพัฒนาสังคม ศาสนา ประเพณีและวัฒนธรรม มีจำนวน 13 โครงการ ดำเนินการแล้วเสร็จ จำนวน 10 โครงการ คิดเป็นร้อยละ 76.92

ยุทธศาสตร์ที่ 4 ยุทธศาสตร์การพัฒนาด้านเศรษฐกิจและชุมชนเข้มแข็ง มีจำนวน 23 โครงการ ดำเนินการแล้วเสร็จ จำนวน 1 โครงการ คิดเป็นร้อยละ 4.34

ยุทธศาสตร์ที่ 5 ยุทธศาสตร์การพัฒนาการบริหารจัดการและการบริการประชาชน มีจำนวน 9 โครงการ ดำเนินการแล้วเสร็จ จำนวน 1 โครงการ คิดเป็นร้อยละ 11.11

โครงการที่ยังไม่ได้ดำเนินการ จำนวน 14 โครงการ คิดเป็นร้อยละ 20.28

## ปัญหา อุปสรรค ในการปฏิบัติงาน

1. เนื่องจากเป็นองค์กรขนาดกลาง จึงมีข้อจำกัดด้านงบประมาณ

2 .โครงการในแผนพัฒนามีจำนวนมากแต่สามารถนำไปปฏิบัติได้น้อย เนื่องจากมีข้อจำกัดด้าน งบประมาณ

3. งบประมาณการพัฒนาเป็นด้านโครงสร้างพื้นฐานมากกว่าด้านอื่น ๆ ทำให้โอกาสในการ พัฒนาด้านอื่น ๆ น้อยลง เพราะจากการจัดทำประชาคม ประชาชนให้ความสำคัญในด้านโครงสร้าง พื้นฐานมากกว่า ด้านอื่น ๆ

**ข้อเสนอแนะของคณะกรรมการติดตามประเมินผลแผนพัฒนา**

1. เมื่อมีงบประมาณจัดสรรลงมา ควรพิจารณาดำเนินการโครงการต่าง ๆ ที่เร่งด่วน และที่ปรากฏ อยู่ในแผนพัฒนาที่มีอยู่แล้วก่อน

2. ขอสนับสนุนงบประมาณจากหน่วยงานอื่น เพื่อดำเนินโครงการที่เกินศักยภาพขององค์การ

บริหารส่วนตำบลบ้านกลับ

3. อบต. ควรเน้นการพัฒนาด้านอื่น ๆ ให้มากกว่านี้ เช่น ด้านการส่งเสริมทางด้านอาชีพ ด้านการ พัฒนาคุณภาพชีวิต ด้านสาธารณสุข ด้านสิ่งแวดล้อม เป็นต้น

4. ชี้แจงให้ประชาชนเข้าใจถึงความสำคัญในการพัฒนาด้านอื่น ๆ ไปพร้อมๆ กับการพัฒนาด้าน โครงสร้างพื้นฐานในที่ประชุมประชาคม

คณะกรรมการติดตามและประเมินผลแผนพัฒนา

องค์การบริหารส่วนตำบลบ้านกลับ